|  |  |  |  |  |  |
| --- | --- | --- | --- | --- | --- |
| OTSUS | | | |  | |
| Vainupea | | 18. juuni 2025 nr | | |
|  | |  | | | |

Kadrina Vallavolikogu 2025. aasta valimisteks

valimisringkonna moodustamine ja mandaatide

arvu määramine

Otsus antakse kohaliku omavalitsuse korralduse seaduse § 22 lõike 1 punkti 13, kohaliku omavalitsuse volikogu valimise seaduse § 8 lõiked 1 ja 5 alusel.

1. Moodustada Kadrina Vallavolikogu valimisteks üks valimisringkond numbriga 1, mille piiriks on Kadrina valla haldusterritooriumi piir.

2. Määrata otsuse punktis 1 valimisringkonna mandaatide arvuks 19.

3. Valija, kelle elukoha andmed on kantud rahvastikuregistrisse valla täpsusega, hääletab valimisringkonna nr 1 kandidaatide poolt.

4. Avalikustada otsus kolme tööpäeva jooksul, arvates otsuse vastuvõtmise päevast.

5. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14, Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega halduskohtumenetluse seadustikus sätestatud korras Tartu Halduskohtu Jõhvi kohtumajja (Kooli 2, Jõhvi 41598).

|  |  |
| --- | --- |
| (allkirjastatud digitaalselt) |  |
| Madis Viise |  |
| vallavolikogu esimees |  |

Seletuskiri otsuse eelnõu juurde

Volikogu moodustab valla või linna territooriumil ühe valimisringkonna (kohaliku omavalitsuse volikogu valimise seadus ( lühendatult KOVVS) § 8 lg 1.

Mitu valimisringkonda võib moodustada:

1) üle 50 000 elanikuga kohaliku omavalitsuse üksuses;

2) viimase kahe valimisperioodi jooksul ühinemise või jagunemise teel tekkinud kohaliku omavalitsuse üksuses;

21) ühinemise tulemusel moodustuvas kohaliku omavalitsuse üksuses;

3) kohaliku omavalitsuse üksuses, milles on moodustatud osavallad või linnaosad.

Otsuses määratakse ringkondade arv, numeratsioon, piirid ning mandaatide arv igas ringkonnas. Otsus tuleb vastu võtta hiljemalt 11. augustil 2025. aastal lähtudes valijate arvust 15. juuli seisuga. Otsus tuleb vastu võtta ka juhul, kui valimisringkondade ja mandaatide arv ei muutu.

 **Riigikogu on muutnud kohaliku omavalitsuse volikogu valimise seadust**, millega kaasnesid muudatused ka valimiste ajakavas. Vastav säte jõustus 21. mail 2025:

KOVVS **§ 704. Valimisringkondade moodustamine ja nende vahel mandaatide jaotamine 2025. aasta**

**Kohaliku omavalitsuse volikogu valimistel.**

2025. aasta kohaliku omavalitsuse volikogu valimistel moodustatakse valimisringkonnad **hiljemalt 11. augustil 2025**. Volikogu jaotab mandaadid valimisringkondade vahel, lähtudes valijate arvust rahvastikuregistri andmete põhjal seisuga **15. juuli 2025**.

Valimisteenistus on teavitanud, et mitmed vallad ja linnad on valimisteenistuselt küsinud, kas volikogu võib valimisringkondade moodustamise ja mandaatide jaotamise otsuse teha juba enne 15. juulit, näiteks juunis või enne jaanipäeva.

Valimisteenistuse info põhjal vastavalt seadusele tuleb see otsus teha ajavahemikus **15. juulist kuni 11. augustini 2025**. Seadus sätestab konkreetse tähtaja ning sellest ei ole ette nähtud erandit.

Kui volikogu siiski soovib otsuse teha enne seaduses ette nähtud aega, siis formaal-juriidiliselt oleks selline otsus õigusvastane, kuid sisulises mõttes – juhul kui tegemist on ühe valimisringkonnaga omavalitsusega ja otsuse sisu ei muutu – ei pruugi varasem vastuvõtmine tekitada praktilist probleemi.

Valimisteenistus on rõhutanud, et mitme valimisringkonnaga omavalitsustes ei saa otsust teha ei varem ega hiljem kui seadus ette näeb, kuna valijate arv 15. juuli seisuga on otsustamiseks kriitilise tähtsusega ning see võib mõjutada mandaatide jaotust.

Marika Mardõkainen

vallasekretär